Iste’molchining unifikatsiyalangan shaxsiy hisobraqamini joriy qilgan holda Kommunal xizmatlarning yagona biling tizimini yaratish keyinga qoldirildi, deb yozmoqda Norma.    Vazirlar Mahkamasining 14.09.2017 yildagi 726-son qaroriga muvofiq mazkur texnologiyalar 2018 yil 1 avgustiga qadar ishlab chiqilishi va ishga tushirilishi, bu yilning boshidan esa bilingga elektr va gaz ta’minoti ham qo‘shilishi kerak edi. Biroq tizim hanuzgacha ishga tushirilmadi.    Vazirlar Mahkamasining 4.01.2019 yildagi 5-son qarori chiqishi bilan yangi muddatlar ma’lum bo‘ldi. 2019 yilning 1 apreliga kelib Kommunal xizmatlarning yagona biling tizimini yaratishga oid texnik topshiriq ishlab chiqiladi va loyihani moliyalashtirish manbalari belgilanadi.    Hujjat 5.01.2019 yildan kuchga kirdi.